สำนักงานปลัดสำนักนายกรัฐมนตรี เปิดให้สั่งจองเข็มที่ระลึกตราสัญลักษณ์ พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565
นายธีรภัทร ประยูรสิทธิ ปลัดสำนักนายกรัฐมนตรี เปิดเผยว่า ตามที่รัฐบาลได้เห็นชอบให้สำนักงานปลัดสำนักนายกรัฐมนตรีดำเนินการจัดทำเข็มที่ระลึกตราสัญลักษณ์พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 เพื่อจำหน่ายให้แก่ประชาชนทั่วไปสำหรับใช้ประดับในโอกาสมหามงคลเฉลิมพระชนมพรรษา 90 พรรษา และในโอกาสสำคัญตามวาระอันสมควร โดยจำหน่ายราคาเข็มละ 199 บาท นั้น เพื่อให้พี่น้องประชาชนทั่วประเทศได้รับความสะดวกในการสั่งจองเข็มที่ระลึกฯ จึงขอให้สั่งจองผ่านระบบร้านค้าออนไลน์ของบริษัท ไปรษณีย์ไทย จำกัด (thailandpostmart.com) เพียงช่องทางเดียว โดยสามารถสั่งจองได้ไม่จำกัดจำนวน ทั้งนี้สำนักงานปลัดสำนักนายกรัฐมนตรีอยู่ระหว่างนำส่งเข็มที่ระลึกฯให้แก่ผู้ที่สั่งจองผ่านระบบร้านค้าออนไลน์ ของบริษัท ไปรษณีย์ไทย จำกัด ผู้สนใจสามารถสอบถามรายละเอียดเพิ่มเติมได้ที่ กองคลัง สำนักงานปลัดสำนักนายกรัฐมนตรี โทรศัพท์ 0 2283 4305, 0 2283 4310, 0 2283 4312 และ 0 2283 4318